Document ID: 31987R3169

UREDBA KOMISIJE (EGS) št. 3169/87
z dne 23. oktobra 1987
o spremembi uredb (EGS) št. 32/82, (EGS) št. 1964/82 in (EGS) št. 74/84 glede carinskih izvoznih formalnosti za nekatere vrste govejega mesa, za katere so odobrena posebna nadomestila
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Akta o pristopu Španije in Portugalske,
ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso1, kakor je bila nazadnje spremenjena z Uredbo (EGS) št. 467/872, in zlasti člena 18(6) Uredbe,
ker Uredba Komisije (EGS) št. 32/823, kakor je bila nazadnje spremenjena z Uredbo (EGS) št. 2688/854, določa pogoje za odobritev posebnih izvoznih nadomestil za goveje meso;
ker Uredba Komisije (EGS) št. 1964/825 določa pogoje za odobritev posebnih izvoznih nadomestil za nekatere kose govejega mesa s kostmi;
ker Uredba Komisije (EGS) št. 74/846 določa pogoje za odobritev posebnih izvoznih nadomestil za nekatere kose odkoščenega govejega mesa;
ker zgoraj navedene uredbe zato, da bi pristojnim organom, določenim za odobritev posebnih izvoznih nadomestil, olajšali spremljanje združljivosti s pogoji, zahtevajo uporabo nekaterih postopkov, zlasti identifikacijo proizvodov z neizbrisnim znakom ali s pečatom; ker se z namenom preprečevanja zamenjave proizvodov določbe, kot so trenutno določene v zgoraj navedenih uredbah, lahko uporabijo skladno s pogoji, določenimi za količino izvoznih nadomestil le z zahtevo, da izvozne formalnosti ter, kjer je to primerno, razrez in odkoščenje, potekajo v državi članici, v kateri so bile živali zaklane; ker je torej treba zgoraj navedene uredbe v ta namen spremeniti;
ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,
SPREJELA NASLEDNJO UREDBO:
Člen 1
1. Prvi pododstavek člena 2(2) Uredbe (EGS) št. 32/82 se nadomesti z naslednjim:
"2. To dokazilo mora biti predloženo v obliki potrdila, katerega vzorec je priložen, izdanega na zahtevo zadevne stranke in intervencijske agencije ali katerega koli drugega organa, ki ga je v ta namen določila država članica, v kateri so bile živali zaklane. Ta dokument se predloži carinskim organom ob zaključku izvoznih formalnosti. Te se opravijo v državi članici, v kateri so bile živali zaklane."
2. Členu 4 Uredbe (EGS) št. 1964/82 se doda naslednji odstavek 4.
"4. Odkoščenje se izvede in carinske izvozne formalnosti uredijo v državi članici, v kateri so bile živali zaklane."
3. Členu 4 Uredbe (EGS) št. 74/84 se doda naslednji odstavek 5.
"5. Odkoščenje se izvede in carinske izvozne formalnosti uredijo v državi članici, v kateri so bile živali zaklane."
Člen 2
Ta uredba začne veljati tretji dan po objavi v Uradnem listu Evropskih skupnosti.
Uporablja se pri potrdilih, ki so opredeljena v prilogah k uredbam (EGS) št. 32/82, (EGS) št. 1964/82 in (EGS) št. 74/84, izdanih po 1. decembru 1987.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. oktobra 1987

Labels: 3
17